IL-MALTI QARI LI TOĦROĠ L-GĦAQDA) DIĊEMBRU TAL-KITTIEBA TAL-MALTI l 1942 SENA OĦRA GĦADDIET sena oħra, sena ta' twegħir, ta' taħbit u ta' tbatija, fiha rajna minn kollox ; tiġrib, mewt u għaks; fiha l-ħajja tagħna ħadet xejra oħra, xejra li 'qatt ma konna nistennewha u li qatt ma bsarnieha. Issa drajna ngħixu fil- periklu u nimxu għad-dell tal-mewt, F'din is-sena rajna bosta taqlib, intemmu ħafna ħwejjeġ u nqerdet kemm-il-drawwa; ħafna għaqdiet tilfu l-ħeġġa li kellhom u bosta xirkiet spiċċaw fix-xejn, iżda l-Għaqda tagħna baqgħet miexja 'l quddiem u bla ftaħir, bla għaġeb u bla nfiħ qdiet id-dmir tagħha u wettqet il- għan li għalih kienet twaqqfet. Aktar lura f'artiklu tas-Segretarju taqraw fuq il- ħidma li l-għaqda baqgħet twettaq ukoll f'din il-gwerra ħarxa li għaddejjin minnha u aħna nħossuna mkab- brin li messitna x-xorti li mmexxu l-Għaqda fi żme- nijiet ta' twegħir u ta' storja li għaddejjin minn fuqna bħalissa; bi ħsiebna nagħmlu mill-aħjar li nistgħu biex il-Għaqda ma tonqosx mill-idijal li għalih kienet maħ- luqa u l-fehma tagħna hi li bla nkejja u bla tagħjir naqbżu kull meta jkun meħtieġ għall-ġid tal-Isien Malti. il-Maltin tal-lum urew lid-dinja r-rieda qawwija tagħhom u d-dinja. kollha stagħġbet bihom u faħħrithom. Mitt sena oħra din is-sena li għaddiet minn fuqna għad tinkiteb b'ittri tad-deheb fl-istorja ta' Malta u l-Maltin ta' dak iż-żmien iħossu ruħhom kburin bil-għemil tan- nies li qegħdin igħixu l-lum. Ix-xewqa tagħna bħala Membri tal-'Għaqda tal-Kittieba tal-Malti'' tal-lum hija li dawk li għad jiġu warajna jkollhom biex jiftaħru bil-għemil tagħna u jbirkuna għax fost dan it-tiġrib kollu żammejna l-Għaqda ħajja u ħarkiena. Bil-għajnuna t'Alla u mseddqia minn sħabna l-Mem- bri kollha tal-Għaqda nittamaw li l-ħidma tagħna ma tonqosx, iżda toktor u tiżdied fiż-żminijiet li resqin u hekk isem il-Għaqda jikseb aktar ġieh u jibqa' miġjub u miqjum kif jixraqlu.